Fréttir|Harvey Weinstein dæmdur í 23 ára fangelsi
Næst„Það skiptir ekki máli hversu margir fá þessa veiru, það skiptir máli hv...|
Kvik­­mynda­fram­­leið­and­inn Har­vey Wein­­stein hefur verið dæmdur í 23 ára fang­elsi en hann var fund­inn sekur þann 24. febr­úar síð­ast­lið­inn fyrir kyn­­ferð­is­brot og nauðg­un. The New York Times greinir frá í dag.
Í frétt RÚV um málið kemur fram að verj­endur Wein­steins hafi farið fram á að hann yrði ein­ungis dæmdur til lág­marks­refs­ing­ar, fimm ára fang­els­is. Hafi þeir sagt að skjól­stæð­ingur þeirra væri orð­inn 67 ára og heilsu­veill. Þar af leið­andi yrði lengri fang­els­is­vist honum að ald­urtila.
Ákæran var í fimm lið­­um. Hann var sak­aður um að hafa brotið gegn tveimur kon­um, ákærður fyrir tvær nauð­g­­anir og önnur kyn­­ferð­is­brot sem og kyn­­ferð­is­­lega mis­­­neyt­ingu, þ.e. að hafa nýtt sér yfir­­­burða­­stöðu sína til að koma fram vilja sín­­um. Hann var sýkn­aður af alvar­­leg­­ustu brot­un­­um.
Afhjúp­unin hófst haustið 2017 – Metoo springur út í kjöl­farið
Wein­­stein stofn­aði kvik­­mynda­­fyr­ir­tækið Miramax ásamt bróður sínum og fram­­leiddi fjölda sjón­­varps­þátta og stór­­myndir á borð við Pulp Fict­­ion og Shakespe­­are in Love.
Af­hjúp­unin hófst með birt­ingu greina í New York Times og New Yor­ker haustið 2017. Fram stigu kon­­ur, þekktar leikkonur meðal ann­­ars, sem greindu frá ósæmi­­legri hegðun hans og meintum ofbeld­is­brot­­um.
Hver frá­­­sögnin á fætur annarri rataði í fjöl­miðla. Þær voru flestar á sama veg: Wein­­stein var vin­­gjarn­­leg­­ur, ráða­­góður og lof­aði að hjálpa þeim á frama­braut­inni. En sú hjálp var ekki ókeypis, beint eða óbeint gaf hann það í skyn að kyn­­ferð­is­­legir greiðar væru það gjald sem yrði að greiða. „Þú ert svo æðis­­leg, ég réð bara ekki við mig,“ á hann að hafa sagt við eina kon­una sem varð fyrir barð­inu á hon­­um.
Hann gekk mis­­langt gagn­vart þeim. Sumar þeirra saka hann um nauðgun og önnur kyn­­ferð­is­brot. Aðrar um kyn­­ferð­is­­lega áreitni af ýmsu tagi.
Mark­aði tíma­mót
Frétt­­irnar mörk­uðu stór­­kost­­leg tíma­­mót; upp­­haf metoo-­­bylt­ing­­ar­inn­­ar. Upp­­hafið er rakið til leikkon­unnar Alyssu Milano sem kvatti konur sem orðið hefðu fyrir áreitni og ofbeldi að skrifa „me too“ á sam­­fé­lags­miðla.
Myllu­merkið #metoo á þó upp­runa sinn í gras­rót­ar­sam­tökum árið 2006 þegar aðgerðasinn­inn Tar­ana Burke bjó það til á sam­fé­lags­miðl­inum MySpace. Hug­myndin var sú að tengja saman svartar konur sem orðið höfðu fyrir kyn­ferð­is­of­beldi og að nota sam­kennd til að styrkja konur og efla þær.
Sigur fyrir „ófull­komin fórn­ar­lömb“ kyn­ferð­is­of­beldis
Kon­­urnar tvær sem Har­vey Wein­­stein var sak­­felld­ur fyrir að nauðga og brjóta gegn með öðrum kyn­­ferð­is­­legum hætti voru ekki „full­komin fórn­­­ar­lömb“ sam­kvæmt skil­grein­ing­um. Þær áttu báðar í sam­­skiptum við hann eftir að ofbeldið átti sér­ ­stað, jafn­­vel kyn­­ferð­is­­leg­­um. Verj­endur kvik­­mynda­fram­­leið­and­ans töldu það sýna sak­­leysi hans en sak­­sókn­­ar­inn sagði það einmitt til marks um hið gagn­­stæða: Að ­valda­ó­­jafn­­vægi hefði gert það að verkum að kon­­urnar teldu það sér fyrir bestu að halda áfram vina­­legum sam­­skiptum enda hefði hann hótað þeim með ýmsum hætt­i ­fengi hann ekki sínu fram­­gengt.
Sér­­fræð­ingur í kyn­­ferð­is­brota­­málum sagði í vitn­is­­burði sínum við rétt­­ar­höldin yfir Wein­­stein í New York að það væri mýta að konur slitu öllum sam­­skiptum sínum í kjöl­far of­beld­­is. Flest kyn­­ferð­is­brot ættu sér stað milli fólks sem þekkt­ist og að það væri algeng­­ara en hitt að sam­­skipti af ein­hverjum toga héldu áfram.
Orðafjöldi: 494 Færslan var síðast uppfærð: 11. mars 2020, kl. 15:52
Færslan birtist fyrst: 11. mars 2020, kl. 15:31
Næst„Það skiptir ekki máli hversu margir ...